Potch-skoolmeisie vermisCharmaine Roselyn Hendrikz Charmaine Roselyn Hendriks, ŉ 16-jarige leerling aan Potchefstroom Hoër Meisieskool, word sedert Maandag vermis. Volgens die organisasie People Search and Rescue Unit (PSARU) is Hendriks die laaste keer omstreeks 15:10 deur ŉ onderwyser by die skool gesien. Sy het lang swart hare, groen-bruin oë, weeg 50kg en is 1.5m lank. Sy dra ook ŉ tongring en het ŉ geboortemerk op haar regterkantse bobeen. Sy het haar vlootblou skooluniform aangehad toe sy die laaste keer gesien is. Enigiemand met inligting oor waar sy haar bevind, kan Sarel Steyn by 082 571 290 bel.